కుమారి రుక్మిణి

కుమారి రుక్మిణి (1929 ఏప్రిల్ 19  - 2007 సెప్టెంబర్ 4), భారతీయ నటి, నర్తకి. ఆమె సుమారు 100కు పైగా తమిళం, తెలుగు, హిందీ చిత్రాలలో నటించింది.

ఆమె హిందీలో లవంగి, మంజరి చిత్రాలను నిర్మించింది.

 బాల్యం 
ఆమె నటి నుంగంబాక్కం జానకి కుమార్తె. వీరి స్వస్థలం తంజావూరు జిల్లా మేలత్తూరు. బొంబాయిలో తమిళ పౌరాణిక చిత్రం హరిశ్చంద్ర (1932) షూటింగ్ సమయంలో నిర్మాతలు లోహిదాసన్‌గా నటించడానికి యువ నటి కోసం వెతుకుతున్నాడు. కుమారి రుక్మణి చిన్నతనంలో, చిత్రంలో కథానాయికగా నటించిన టి.పి.రాజలక్ష్మి ఉంటున్న పక్క గదిలో తన తల్లిదండ్రులతో కలిసి ఉండేది. టి.పి.రాజలక్ష్మి, కుమారి రుక్మణిని నిర్మాతలకు సిఫార్సు చేసింది. నిర్మాతలు తల్లిదండ్రులతో మాట్లాడి కుమారి రుక్మణిని సినిమాలో నటింపచేసారు. అలా ఆమె బాలనటిగా చలనచిత్ర రంగప్రవేశం జరిగింది. (English translation)

 కెరీర్ 
ఆమె ఆ తరువాత టి. పి.రాజలక్ష్మితో కలిసి అనేక చిత్రాలలో నటించింది. కథానాయికగా ఆమె మొదటి చిత్రం 1945లో వచ్చిన శ్రీ వల్లి. ఇందులో ఆమె టి.ఆర్.మహాలింగంతో జంటగా నటించింది. 1946లో బహుముఖ ప్రజ్ఞాశాలి అయిన వై.వి.రావుతో లవంగి చిత్రంలో నటించింది.

ఈ సినిమా షూటింగ్ జరుగుతుండగా ఆమె, వై.వి.రావు ఇద్దరూ ఒకరినొకరు ప్రేమించుకుని, ఆ తర్వాత పెళ్లి చేసుకున్నారు. సినీ నటి లక్ష్మి వీరి కుమార్తె.

 మరణం 
అనారోగ్యంతో బాధపడుతున్న కుమారి రుక్మిణి 2007 సెప్టెంబర్ 4న చెన్నైలోని తన కుమార్తె నటి లక్ష్మి నివాసంలో మరణించింది.

 మూలాలు 
వర్గం:1929 జననాలు
వర్గం:2007 మరణాలు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా బాల నటీమణులు
వర్గం:భారతీయ బాల నటీమణులు